เจดอน แซนโช

}}
เจดอน มาลิก แซนโช (; เกิด 25 มีนาคม ค.ศ. 2000) เป็นนักฟุตบอลชาวอังกฤษ ลงเล่นในตำแหน่งปีกให้กับแอสตันวิลลา โดยยืมตัวมาจากแมนเชสเตอร์ยูไนเต็ด

เขาเคยเป็นผู้เล่นเยาวชนลงเล่นให้กับวอตฟอร์ด และแมนเชสเตอร์ซิตี แซนโชเซ็นสัญญาอาชีพฉบับแรกกับโบรุสเซียดอร์ทมุนด์ใน ค.ศ. 2017 ตลอดระยะเวลาสี่ฤดูกาล เขาลงเล่น 137 นัด และชนะเลิศเดเอ็ฟเอ็ล-ซูเพอร์คัพ 2019 และเดเอ็ฟเบ-โพคาล ฤดูกาล 2020–21 และเป็นผู้ทำประตูสูงสุดของการแข่งขัน

แซนโชกลับอังกฤษเพื่อเซ็นสัญญากับแมนเชสเตอร์ยูไนเต็ดใน ค.ศ. 2021 และชนะเลิศอีเอฟแอลคัพในฤดูกาลที่สองของเขา ต่อมาเขาถูกปล่อยยืมตัวอย่างต่อเนื่องที่ดอร์ทมุนด์ ซึ่งเขาเข้าถึงยูฟ่าแชมเปียนส์ลีก นัดชิงชนะเลิศ 2024 และเชลซี ซึ่งเขาชนะเลิศยูฟ่าคอนเฟอเรนซ์ลีก และทำประตูในนัดชิงชนะเลิศ

แซนโชเป็นส่วนหนึ่งของทีมเยาวชนทีมชาติอังกฤษ ซึ่งชนะเลิศฟุตบอลโลก รุ่นอายุไม่เกิน 17 ปี 2017 เขาลงเล่นให้กับทีมชาติอังกฤษชุดใหญ่ครั้งแรกใน ค.ศ. 2018 และได้ลงเล่นในฟุตบอลชิงแชมป์แห่งชาติยุโรป 2020 ในเวลาต่อมา

ชีวิตช่วงต้น
แซนโชเกิดที่แคมเบอร์เวลล์ เกรตเตอร์ลอนดอน จากพ่อแม่ที่มาจากประเทศตรินิแดดและโตเบโก เขาเติบโตที่เคนนิงตัน ลอนดอนใต้ เขากลายเป็นเพื่อนกับรีสส์ เนลสัน เพื่อนนักฟุตบอลผู้ทะเยอทะยานที่อาศัยอยู่ในบริเวณใกล้เคียง หลังทั้งสองเล่นในการแข่งขันระดับเยาวชนด้วยกัน หลังโตขึ้น เขาเป็นแฟนของทีมเชลซี และมีรอนัลดีนโย กับแฟรงก์ แลมพาร์ดเป็นไอดอล

 เกียรติประวัติ 

โบรุสซีอาดอร์ทมุนท์
เดเอ็ฟเบ-โพคาล: 2020–21
เดเอ็ฟเอ็ล-ซูเพอร์คัพ: 2019
ยูฟ่าแชมเปียนส์ลีก รองชนะเลิศ: 2023–24

แมนเชสเตอร์ยูไนเต็ด
 อีเอฟแอลคัพ: 2022–23

เชลซี
ยูฟ่าคอนเฟอเรนซ์ลีก: 2024–25

ทีมชาติอังกฤษ
ฟุตบอลชิงแชมป์แห่งชาติยุโรป รองชนะเลิศ: 2020
ยูฟ่าเนชันส์ลีก อันดับ 3: 2018–19

อ้างอิง

แหล่งข้อมูลอื่น

Profile at the Manchester United website
Profile at the Football Association website

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ปีกฟุตบอล
หมวดหมู่:ผู้เล่นสโมสรฟุตบอลวอตฟอร์ด
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นโบรุสซีอาดอร์ทมุนท์
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:นักฟุตบอลจากลอนดอน
หมวดหมู่:บุคคลจากลอนดอนโบโรซัดเดิร์ก
หมวดหมู่:ชาวอังกฤษเชื้อสายตรินิแดดและโตเบโก
หมวดหมู่:นักฟุตบอลชายชาวอังกฤษที่ค้าแข้งในต่างประเทศ
หมวดหมู่:ผู้เล่นในชุดชนะเลิศยูฟ่าคอนเฟอเรนซ์ลีก